Document ID: /roh_data/filtered/Bilingualer_Corpus_interleaved-it-rm.jsonl.gz/638

This is a text translated from Italian to Rumantsch Grischun.
2001: anno del consolidamento nell'ambito dell'asilo

Domande in aumento

Nel 2001 al Cantone dei Grigioni sono stati assegnati 548 richiedenti l'asilo, uomini e donne. La cifra è stata leggermente superiore a quella dell'anno precedente (+ 15 per cento). Con 147 domande inoltrate da persone provenienti dall'ex-Jugoslavia (26.5), il maggior numero di richiedenti continua a provenire dai Balcani. La maggior parte dei richiedenti sono stati accolti dal Kossovo (74 persone pari al 13 per cento); ciò che indica che in questa zona di guerra la situazione sul piano economico e politico non si è ancora sufficientemente stabilizzata. Dall'Afganistan, invece, non si sono dovuti accogliere nel Cantone dei Grigioni né richiedenti l'asilo né persone alla ricerca di protezione.

Problemi esecutivi in aumento

I problemi esecutivi già esistenti si sono ulteriormente aggravati l'anno scorso. A seguito del rifiuto di numerosi richiedenti l'asilo di rivelare la loro identità, la polizia degli stranieri ha dovuto intensificare la collaborazione con le ambasciate straniere, con conseguenti maggiori difficoltà e ritardi nei rimpatri. Sono sorte grosse difficoltà soprattutto rispetto al rimpatrio di richiedenti l'asilo provenienti dall'Africa, dove non è stato pressoché più possibile ordinare rimpatri secondo i piani a causa delle incertezze più varie. I problemi menzionati, relativi all'esecuzione delle decisioni sull'asilo, hanno comportato la necessità di far ricorso con maggior frequenza agli strumenti coercitivi per eseguire le decisioni prese.

Esecuzione delle misure coercitive

Le privazioni della libertà disposte nel quadro delle misure coercitive sono state eseguite principalmente nel carcere di Davos, che prima fungeva da istituzione per la detenzione preventiva. Nonostante il Tribunale federale abbia confermato l'idoneità di questa struttura all'esecuzione delle misure coercitive in materia di diritto degli stranieri, l'uso di questo carcere è chiaramente limitato nel tempo. L'estate scorsa la Confederazione ha autorizzato la concessione di un contributo di 2.7 milioni di franchi per il risanamento dello stabilimento di pena di Realta, dove viene allestita una sezione speciale per 15 detenuti con l'infrastruttura necessaria per l'esecuzione delle misure coercitive. Con la sua apertura nel 2003, dovrebbe definitivamente spegnersi la fastidiosa discussione sulle strutture di detenzione nel Cantone dei Grigioni.

Sans-papier: nessun problema nel Cantone dei Grigioni

L'anno scorso la problematica concernente i sans-papier è stata occasionalmente al centro della discussione pubblica anche nel Cantone dei Grigioni. Anche se non esiste una definizione giuridica universalmente valida di questa categoria di persone, con essa si intendono soprattutto persone che soggiornano da lungo tempo in Svizzera senza essere in possesso di documenti validi di dimora. Come per il numero dei lavoratori in nero, che in parte coincidono con i sans-papier, anche per questi ultimi non si possono stabilire cifre esatte a causa del loro anonimato. Sulla base di vari indizi tuttavia si può presumere che il loro numero sia molto ridotto nel Cantone dei Grigioni. Tale constatazione è infine possibile perché l'esecuzione di decisioni d'asilo negative in materia di diritto d'asilo e diritto degli stranieri è oggetto di accurata sorveglianza in ogni singolo caso. Questa circostanza comporta anche che da parte della polizia degli stranieri non si debba far ricorso a misure particolari ai fini della legalizzazione di questi sans-papier.

Sistemazione dell'infrastruttura

Il 2001 è stato l'anno all'insegna della sistemazione dell'infrastruttura all'interno dell'Ufficio cantonale del servizio sociale e dell'organizzazione per l'asilo. Tale infrastruttura è stata risistemata a seguito dell'enorme movimento di ritorno in Kossovo negli anni 2000/2001. Complessivamente l'organizzazione per l'asilo ha smantellato sei alloggiamenti collettivi con 340 posti. Si tratta del pensionato Welschdörfli a Coira, del centro di prima accoglienza Romana a Rhäzüns, del centro di prima accoglienza a Maienfeld, del pensionato Güterstrasse a Chur, del centro di prima accoglienza a Thusis e del centro di prima accoglienza Alpina a Sedrun. Con la chiusura di queste case si è portato a termine il necessario adeguamento al numero attuale effettivo dei richiedenti l'asilo, adeguamento che ha coinvolto circa il 50 per cento dell'intera infrastruttura.

Programmi di formazione e occupazione

Un punto strategico a cui l'Ufficio federale dei rifugiati ha mirato con particolare forza nel 2001 è stato quello legato a misure di occupazione e incentivazione per richiedenti l'asilo. Per la prima volta l'Ufficio federale dei rifugiati e l'organizzazione per l'asilo dei Grigioni hanno stipulato un contratto di prestazioni per programmi di formazione e di occupazione, in cui sono stati formulati quattro obiettivi quali parte integrante centrale:

- aumentare la competenza sociale e la responsabilità in prima persona,

- mantenere e incentivare la disponibilità al ritorno in patria,

- evitare un aumento delle spese sanitarie e

- prevenzione contro la delinquenza e il lavoro nero.

Nuovo concetto di assistenza

Per rendere giustizia alle esigenze di qualità dell'organizzazione per l'asilo dei Grigioni nell'assistenza di richiedenti l'asilo, un gruppo di progetto ha elaborato un nuovo concetto d'assistenza denominato "Co-Work". Persegue sostanzialmente il principio di prestazione-controprestazione nell'organizzazione per l'asilo e viene realizzato nel 2002

Organo: Dipartimento di giustizia, polizia e sanità dei Grigioni

Fonte: it Ufficio per questioni di polizia e Ufficio del servizio sociale

Data: 07.03.2002

2001: onn da consolidaziun sin il sectur d'asil

Augment da dumondas

Durant l'onn 2001 èn vegnids attribuids al chantun Grischun 548 requirents e requirentas d'asil, uschia ch'il dumber da dumondas d'asil sa chatta in zichel sur l'attribuziun da l'onn precedent (+ 15 pertschient). Cun 147 dumondas da l'anteriura Jugoslavia (26.5 pertschient) deriva anc adina il pli grond dumber da requirents d'asil dal Balcan. Ils pli blers requirents èn vegnids recepids dal Cosovo (74 persunas resp. 13 pertschient), quai ch'è in mussament che la situaziun economica e politica n'è anc betg stabilisada suffizientamain en la regiun da crisa. Da l'Afganistan han stuì vegnir recepids ni requirents d'asil ni persunas cun basegn da protecziun.

Augment dals problems d'execuziun

Ils problems d'execuziun existents èn augmentads vinavant durant l'onn passà. Tras la refusaziun da plirs requirents d'asil da palesar lur identitad è la polizia d'esters stada dependenta dapli da la collavuraziun cun ambassadas da l'exteriur, quai che ha engrevgià e retardà considerablamain la repatriaziun. Grondas difficultads èn cunzunt sa resultadas entras la repatriaziun da requirents d'asil da l'Africa, nua ch'i na pon betg vegnir disponidas repatriaziuns tenor plan sin fundament da diversas malsegirtads. Ils problems numnads en connex cun l'execuziun da las decisiuns d'asil han manà a la situaziun ch'igl è pli e pli savens necessari d'applitgar ils instruments da las mesiras repressivas per exequir las decisiuns prendidas.

Execuziun da las mesiras repressivas

Las privaziuns da la libertad ch'èn stadas necessarias en il rom da las mesiras repressivas èn vegnidas exequidas principalmain en la praschun d'inquisiziun a Tavau. Malgrà ch'il tribunal federal ha confermà l'abilitad da quest implant per l'execuziun da las mesiras repressivas en il dretg dals esters è limitada cleramain temporalmain l'utilisaziun da questa praschun. La stad passada ha concedì la confederaziun ina contribuziun da 2.7 milliuns francs per la sanaziun dals stabiliments a Realta nua che vegn construida ina partiziun speziala per 15 arrestads cun l'infrastructura necessaria per l'execuziun da las mesiras repressivas. Cun l'avertura l'onn 2003 dastgass appartegnair la discussiun dischplaschaivla pertutgant la legitimitad dals implants d'arrest en il chantun Grischun definitivamain al passà.

Sans-papiers - nagin problem en il chantun Grischun

Durant l'onn passà ha la problematica dals sans-papiers er influenzà occasiunalmain la discussiun publica en il chantun Grischun. Malgrà ch'i n'exista betg ina definiziun legala valaivla da questa categoria da persunas sa tracti qua da persunas ch'abiteschan gia dapi lung temp en Svizra e che n'èn betg en possess dals mussaments necessaris da dimora. Sco tar il dumber dals lavurers clandestins ch'èn per part identics cun ils sans-papiers na pon ins far, pervi da lur anonimitad, naginas indicaziuns davart lur dumber. Sin fundament da divers mussaments pon ins dentant partir da la situaziun che lur dumber saja fitg pitschen en il chantun Grischun. Questa constataziun pon ins er far perquai che l'execuziun da decisiuns d'asil negativas dal dretg d'asil e d'esters vegn survegliada exactamain. Quest fatg ha er per consequenza ch'i n'è betg stà necessari ord vista da la polizia d'esters da trair en consideraziun mesiras spezialas per legalisar la dimora dals sans-papiers.

Reglar l'infrastructura

L'onn 2001 è stà aifer l'uffizi dal servetsch social/organisaziun per ils asilants sut l'ensaina da reglar l'infrastructura. Quai è vegnì mess en moviment tras il moviment da return en il Cosovo durant ils onns 2000/2001. L'organisaziun per ils asilants ha sminuì en tut sis alloschis collectivs cun 340 plazs. I sa tracta da la chasa da dimora Welschdörfli a Cuira, dal center transitori Romana a Razén, dal center transitori a Maiavilla, da la chasa da dimora Güterstrasse a Cuira, dal center transitori Tusaun e dal center transitori Alpina a Sedrun. Cun serrar questas chasas è vegnida terminada l'adattaziun necessaria, da reducir circa 50 pertschient da l'entira infrastructura, als dumbers effectivs dals requirents d'asil.

Programs da scolaziun e d'occupaziun

Il punct central strategic da l'uffizi federal da fugitivs è sa drizzà pli e pli l'onn 2001 a las mesiras d'occupaziun e da promoziun per ils requirents d'asil. Per l'emprima giada è vegnì fatg in contract da prestaziun tranter l'uffizi federal da fugitivs e l'organisaziun per ils asilants dal chantun Grischun per programs da scolaziun e d'occupaziun. Là vegnan formuladas sco part centrala quatter finamiras efficazias:

- augmentar la cumpetenza sociala e l'atgna responsabladad,

- mantegnair e promover la prontadad da repatriaziun,

- evitar l'augment dals custs da sanadad e

- prevenziun cunter delinquents e lavur clandestina.

Nov concept d'assistenza

Per accumplir las pretensiuns da qualitad da l'organisaziun per ils asilants dal Grischun en l'assistenza dals requirents d'asil ha elavurà ina gruppa da lavur in nov concept d'assistenza cun il num "Co-Work". Quel observa essenzialmain il princip prestaziun - recumpensa en l'organisaziun per ils asilants e vegn realisà l'onn 2002.

Gremi: departament da giustia, polizia e sanitad dal chantun Grischun

Funtauna: rg uffizi da polizia ed uffizi dal servetsch social

Data: 07.03.2002